ai4bharat/Pralekha huggingface dataset:
PIB Headquarters
சர்வதேச இளைஞர் போட்டி “ஊழலுக்கு எதிராக ஒன்றிணைவோம்”
டோக்கியோவில் 2019 ஜனவரியில் நடைபெற்ற பிரிக்ஸ் நாடுகளின் ஊழலுக்கு எதிரான நடவடிக்கைக் குழுவின் கூட்டத்தில், ஊழல் எதிர்ப்பு சுவரொட்டி மற்றும் வீடியோ பிரச்சாரப் போட்டி ஒன்றை, பிரிக்ஸ் உறுப்பு நாடுகளின் பங்களிப்புடன் நடத்த ரஷ்யக் கூட்டமைப்பு பரிந்துரைத்தது.
அதன்படி, இந்தியாவில், மத்திய பணியாளர் நலன் மற்றும் பயிற்சித் துறை, மத்திய கண்காணிப்பு ஆணையம் மற்றும் வெளியுறவுத் துறையுடன் இணைந்து இந்தப் போட்டிக்கு ஏற்பாடு செய்துள்ளது. “ஊழலுக்கு எதிராக ஒன்றிணைவோம்” என்ற தலைப்பில் 30.09.2019-வரை இந்தப் போட்டி நடத்தப்படவுள்ளது.
பிரிக்ஸ் நாடுகளைச் சேர்ந்த 14 முதல் 35 வயது வரை உள்ளவர்கள் மற்றும் சர்வதேச ஊழல் எதிர்ப்பு கவுன்சில் அமைப்பில் உறுப்பினராக உள்ள நாடுகளைச் சேர்ந்தவர்களும் இதில் பங்கேற்கலாம். இப்போட்டி, “சிறந்த சுவரொட்டி”, “சிறந்த வீடியோ” என்ற இருபிரிவுகளாக நடத்தப்படவுள்ளது.
தேசிய அளவிலான போட்டி அரையிறுதிப் போட்டியாகவும், சர்வதேச அளவிலான போட்டி இறுதிப் போட்டியாகவும் கருதப்படும்.
இளைய தலைமுறையினர், ஊழல் எதிர்ப்பு நடவடிக்கைகளில் பங்கேற்பதையும், சமூக விளம்பரங்களை ஊழலுக்கு எதிராக பயன்படுத்துவதை ஊக்குவிக்கும் வகையிலும், ஊழல் எதிர்ப்பு விழிப்புணர்வுப் பணியில் ஈடுபட்டுள்ள அரசு அமைப்புகள், சட்ட அமைப்புகள் மற்றும் சமுதாயத்திற்கிடையே தொடர்பை ஏற்படுத்தும் விதமாகவும் இப்போட்டி நடத்தப்படுகிறது. இதில் பங்கேற்க விரும்புவோர், “ஊழலுக்கு எதிராக ஒன்றிணைவோம்” என்ற தலைப்பில் சுவரொட்டி அல்லது வீடியோ காட்சியைத் தயாரித்து அனுப்பி வைக்க வேண்டும். இதற்கான விதிமுறைகளை http://anticorruption.life/en என்ற இணையதளத்தில் அறிந்து கொள்ளலாம்.
போட்டியில் பங்குபெறுவோர் அனுப்பியவற்றில் 3 தலைசிறந்த சுவரொட்டி / வீடியோ காட்சிகள், சர்வதேச நடுவர் குழுவால் ஆன்லைன் மூலமே தேர்வு செய்யப்பட்டு பரிசு வழங்கப்படும். போட்டியில் வெற்றி பெறுவோர் 09.12.2019 அன்று மாஸ்கோவில் நடைபெறும் விழாவில் பரிசு வழங்கி கௌரவிக்கப்படுவர். பரிசு பெறச்செல்லும் போட்டியாளர் மற்றும் உடன் செல்வோருக்கான பயணச் செலவுகளை சம்மந்தப்பட்ட நாடே ஏற்றுக் கொள்ளும். இந்தியாவிலிருந்து போட்டியிட்டு வெற்றி பெறுவோருக்கான செலவுகளை மத்திய பணியாளர் நலத்துறை ஏற்றுக் கொள்ளும். மாஸ்கோவில் அவர்கள் தங்குவதற்கான இடம் மற்றும் உணவுக்கான செலவுகளை போட்டி ஏற்பாட்டாளர்கள் ஏற்றுக் கொள்வர்.
இந்தியாவின் தென்மாநிலங்களில் இந்தப் போட்டி குறித்து, இந்திய விமான நிலையங்கள் ஆணையத்தின் தென்பிராந்திய செயல் இயக்குநர், தமது கட்டுப்பாட்டில் உள்ள விமான நிலையங்கள், மெட்ரோ ரயில்நிலையங்கள், பள்ளி – கல்லூரிகள், சென்னையில் இதற்கென அடையாளம் காணப்பட்ட தொழில்நுட்ப நிறுவனங்களில் பதாகைகள் மற்றும் துண்டு பிரசுரங்கள் மூலம் விழிப்புணர்வை ஏற்படுத்தி வருகிறார். மேலும், சென்னை, திருச்சி, மங்களூரு, கோழிக்கோடு, அகட்டி மற்றும் ஹைதராபாத் விமான நிலையங்களில் உள்ள இந்திய விமான நிலையங்கள் ஆணையத்தின் ஒருங்கிணைப்பு மன்றங்கள் மூலமாகவும் இந்தப் போட்டி குறித்து விழிப்புணர்வு ஏற்படுத்தப்பட்டு வருகிறது.
சிறப்பு சேவைகள் மற்றும் கட்டுரைகள்
மத்திய அரசுப் பணியாளர் தேர்வாணையம் சுருக்கெழுத்தாளர் ‘சி’ மற்றும் ‘டி’ நிலை பணிக்கான தேர்வு கால அட்டவணை
மத்திய அரசின் தென் மண்டல பணியாளர் தேர்வாணையம் சுருக்கெழுத்தாளர் ‘சி’ மற்றும் ‘டி’ நிலை பணிக்கு தேர்வு நடத்தவுள்ளது. தென் மண்டலத்தில் 35557 விண்ணப்பதாரர்கள் தேர்வு எழுத அனுமதிக்கப்பட்டுள்ளனர். இத்தேர்வு தமிழ்நாட்டில் சென்னை, கோயம்புத்தூர், மதுரை, திருச்சிராப்பள்ளி, திருநெல்வேலி ஆகிய இடங்களிலும், ஆந்திரப்பிரதேசத்தில் குண்டூர், கர்னூல், ராஜமுந்திரி, திருப்பதி, விஜயவாடா, விசாகப்பட்டினம் ஆகிய இடங்களிலும், தெலங்கானாவில் ஐதராபாத், வாரங்கல் ஆகிய இடங்களிலும் என 13 மையங்கள் / நகரங்களில் 17 இடங்களில் நடைபெற உள்ளது.
தென் மண்டலத்தில் இத்தேர்வு 17.11.2022, 18.11.2022 ஆகிய 2 நாட்கள் நடைபெறும். இந்நாட்களில் காலை 9.00 மணி முதல் 11.00 மணி வரை, பிற்பகல் 1.00 மணி முதல் மாலை 3.00 மணி வரை மாலை 5.00 மணி முதல் 7.00 மணி வரை என 3 ஷிப்டுகளாக தேர்வு நடைபெறும்.
தேர்வு நடைபெறும் தேதிக்கு 4 நாட்களுக்கு முன்பிருந்தும், பிறகு அவரவர் தேர்வு நாள் வரை மட்டும் விண்ணப்பதாரர்கள் பதிவிறக்கம் செய்து கொள்ள தக்க வகையில், பணியாளர் தேர்வாணைய வலைதளத்தில் இருந்து மின்னணு – தேர்வு அனுமதி சீட்டை பதிவிறக்கம் செய்துகொள்ள இயலும். இந்த விவரங்கள் விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் வாயிலாகவும், ஆன் லைன் விண்ணப்பத்தில் தெரிவித்த மின்னஞ்சல் முகவரிக்கும் அனுப்பப்பட்டுள்ளது.
கைக்கடிகாரங்கள், புத்தகங்கள், துண்டு காகிதங்கள், பத்திரிகைகள், மின்னணு சாதனங்களை  தேர்வு அறைக்குள் கொண்டு வர கண்டிப்பாக அனுமதி கிடையாது. அதுபோன்ற பொருட்கள் எதையும் தேர்வு அறைக்குள் விண்ணப்பதாரர்கள் வைத்திருப்பது கண்டறியப்பட்டால், அவர்களின் விண்ணப்பங்கள் ரத்து செய்ய நேரிடுவதுடன், சட்ட/ குற்றவியல் ரீதியான நடவடிக்கைகள் மேற்கொள்ளப்படும். மேலும் சம்பந்தப்பட்ட விண்ணப்பதாரர் அடுத்த 3 -7 ஆண்டுகள் வரை தேர்வு எழுத தடை விதிக்கப்படும். எனவே, தடை செய்யப்பட்ட பொருட்கள் மற்றும் பைகள் எதையும் தேர்வு மையத்திற்கு எடுத்து வர வேண்டாம் என்று அறிவுறுத்தப்படுகிறார்கள்.
மின்னணு தேர்வு கூட அனுமதி சீட்டு மற்றும் அசல் அடையாள ஆவணமின்றி, விண்ணப்பதாரர்கள் யாரும் தேர்வு எழுத அனுமதிக்கப்பட மாட்டார்கள். எனவே அனைத்து விண்ணப்பதாரர்களும் தங்களது மின்னணு தேர்வு கூட அனுமதி சீட்டை தவறாமல் பதிவிறக்கம் செய்திருக்க வேண்டும். மேலும் விவரங்கள்/ சந்தேகங்களுக்கு விண்ணப்பதாரர்கள் தென் மண்டல அலுவலகத்தின் உதவி எண்கள்  வாயிலாக தொடர்புகொள்ளலாம்.
கொவிட்-19ஐ கருத்தில் கொண்டு தேர்வாணையம், தேவையான முன்னெச்சரிக்கை நடவடிக்கைகளை மேற்கொண்டிருப்பதுடன், விண்ணப்பதாரர்களும் தேர்வுக் கூட மின்னணு அனுமதி சீட்டில் குறிப்பிட்டுள்ளபடி தவறாமல் அறிவுரைகளை பின்பற்றி தேர்வை பாதுகாப்பாகவும், சுமூகமாகவும் நடத்த ஒத்துழைக்குமாறு கேட்டுக்கொள்ளப்படுகிறார்கள்.
விண்ணப்பதாரர்களின் நலன் கருதி, இந்த செய்திக்குறிப்பு வெளியிடப்படுவதாக பணியாளர் தேர்வாணையத்தின் தென் மண்டல இயக்குனர் திரு கே நாகராஜா தெரிவித்துள்ளார்.
+
ரசாயனம் மற்றும் உரங்கள் அமைச்சகம்
மருந்து நிறுவனங்களின் முறைகேடுகளுக்கு தேசிய மருந்து விலை ஆணையகம் ஆதரவு அளிக்கிறது என்ற ஊடக செய்திகளுக்கு ஆணையகம் கடும் கண்டனம்
மத்திய ரசாயனம் மற்றும் உரத்துறை அமைச்சகத்தின் மருந்துத் துறையின் கீழ் செயல்படும் ஒழுங்குமுறை அமைப்பான தேசிய மருந்து விலை ஆணையகம், குறிப்பிட்ட மருந்துகளுக்கான உச்சவரம்பு விலையை நிர்ணயித்து, இதர மருந்துகளின் விலையை கண்காணித்து, மருந்துகளின் மலிவு தன்மை மற்றும் அணுகலை உறுதி செய்து வருகிறது.
அதிகபட்ச சில்லறை விலை ஒரே போல இருந்தாலும், தேசிய மருந்து விலை ஆணையகத்தின் ஒருங்கிணைந்த ஒத்துழைப்புடன் பல மருந்துகளை வெவ்வேறு விலைகளுக்கு வெவ்வேறு துறைகளுக்கு விற்பனை செய்வதன் மூலம் மருந்து நிறுவனங்கள் ஊழல் நடவடிக்கைகளில் ஈடுபடுவதாக ஜம்மு மருந்தக விநியோகஸ்தர்கள் சங்கம் குற்றம் சாட்டியிருப்பதாக டெய்லி எக்ஸ்கெல்சியர் என்ற நாளிதழ் செப்டம்பர் 22-ஆம் தேதி செய்தி வெளியிட்டுள்ளது.
மருந்து நிறுவனங்களின் சட்டவிரோதமான நடவடிக்கைகளுக்கு தேசிய மருந்து விலை ஆணையகம் ஆதரவளிக்கிறது போன்ற பொய்யான செய்திகளை ஆணையகம் வன்மையாகக் கண்டிக்கிறது. மருந்து விலை கட்டுப்பாட்டு ஆணை, 2013, பத்தி-20 இன் கீழ் தெரிவித்துள்ளவாறு, குறிப்பிடப்பட்டுள்ள மருந்துகளின் உச்சவரம்பு விலை மற்றும் புதிய மருந்துகளுக்கு நிர்ணயிக்கப்பட்டுள்ள விலையைவிட அதிகமாக வசூலிப்பவர்கள் மீதும், இதர மருந்துகளின் அதிகபட்ச சில்லறை விலையைவிட 10% அதிகமாக வசூலிப்பவர்கள் மீதும் கடந்த 12 மாதங்களில் தேசிய மருந்து விலை ஆணையகம் தகுந்த நடவடிக்கைகளை எடுத்து வந்துள்ளது என்பதை குறிப்பிடுவது அவசியமாகிறது.
மேலும், நிர்ணயிக்கப்பட்ட உச்சவரம்பு விலை/ அதிகபட்ச சில்லறை விலையைவிட குறைவாக மருந்து நிறுவனங்கள் வெவ்வேறு துறைகளுக்கு விலையை நிர்ணயம் செய்வது ஆணையகத்தின் கட்டுப்பாட்டின் கீழ் வராது. தேசிய மருந்து விலை ஆணையகத்தின் ஒழுங்குமுறை கட்டமைப்பின் வரம்பிற்குள் இயங்காத நிறுவனங்களால் முற்றிலும் வணிக நோக்கத்திற்காக இதுபோல் செய்யப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759207
-----
(Visitor Counter : 193
சிறப்பு சேவைகள் மற்றும் கட்டுரைகள்
இந்தியன் ஓவர்சீஸ் வங்கியில் ஊழல் ஒழிப்பு விழிப்புணர்வு வாரம்
சென்னையில் உள்ள இந்திய ஓவர்சீஸ் வங்கியின் மைய அலுவலகத்தில் ஊழல் ஒழிப்பு விழிப்புணர்வு வாரம் கடைபிடிக்கப்பட்டு வருகிறது. இதன் ஒரு பகுதியாக, இந்த வங்கியின் நிர்வாக இயக்குநரும், தலைமை செயல் அதிகாரியுமான திரு பர்த்தா பிரதிம் சென்குப்தா ஊழல் ஒழிப்பு விழிப்புணர்வுக்கான உறுதிமொழியை முன்னெடுக்க, அதனை வங்கி ஊழியர்கள் வழிமொழிந்தனர். வங்கியின் செயல் இயக்குநர் திரு அஜய் குமார் ஸ்ரீவத்சவா மற்றும் தலைமை விஜிலன்ஸ் அதிகாரி திரு.ஏ.பி.விஜயகுமார் உள்ளிட்ட அலுவலர்களும், ஊழியர்களும் இந்த நிகழ்வில் கலந்து கொண்டனர் என்று வங்கியின் செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
சோம்நாத்தில் புதிய சுற்றுலா மாளிகையை பிரதமர் 21 ஜனவரி அன்று திறந்து வைக்கிறார்
சோம்நாத்தில் கட்டப்பட்டுள்ள புதிய சுற்றுலா மாளிகையை பிரதமர் திரு.நரேந்திர மோடி 21 ஜனவரி 2022 அன்று காலை 11 மணியளவில் காணொலி காட்சி வாயிலாக திறந்து வைக்க உள்ளார். திறப்பு விழாவை தொடர்ந்து பிரதமரின் உரை இடம் பெறும்.
சோம்நாத் கோயிலுக்கு இந்தியா மற்றும் வெளிநாடுகளிலிருந்து ஆண்டுதோறும் லட்சக்கணக்கான பக்தர்கள் வருகை தருகின்றனர். இங்கு தற்போதுள்ள சுற்றுலா மாளிகை, கோயிலிலிருந்து வெகு தொலைவில் உள்ளதால் புதிய மாளிகை கட்ட வேண்டிய அவசியம் ஏற்பட்டது. இதையடுத்து சோம்நாத் கோயிலுக்கு அருகிலேயே ரூ.30 கோடிக்கும் மேற்பட்ட செலவில் புதிய சுற்றுலா மாளிகை கட்டப்பட்டுள்ளது. சொகுசு அறைகள், முக்கியப் பிரமுகர்களுக்கான அறைகள், டீலக்ஸ் அறைகள், மாநாட்டு கூடம், கலையரங்கம் உள்ளிட்ட உயர்தர வசதிகளுடன் இந்த புதிய மாளிகை கட்டப்பட்டுள்ளது. இந்த புதிய மாளிகையின் எந்த அறையிலிருந்து பார்த்தாலும் கடற்கரை தெரியும் வகையில் இந்த மாளிகையின் நிலப்பரப்பு வடிவமைக்கப்பட்டுள்ளது
பாதுகாப்பு அமைச்சகம்
ராணுவ கிழக்கு கட்டுப்பாட்டு மையத்துக்கு லெப்டினன்ட் ஜெனரல் மனோஜ் பாண்டே பொறுப்பேற்பு
ராணுவத்தின் கிழக்கு கட்டுப்பாட்டு மையத்தின், தலைமை கட்டுப்பாட்டு அதிகாரியாக லெப்டினன்ட் ஜெனரல் மனோஜ் பாண்டே இன்று  பொறுப்பேற்றார். இவர் அதிவிஷிஷ்ட் சேவா பதக்கம், விஷிஷ்ட் சேவா பதக்கம் ஆகியவற்றைப் பெற்றவர். இதற்கு முன்பு, இவர் அந்தமாமன் மற்றும் நிகோபார் கட்டுப்பாட்டு மையத்தின் தலைமை கமாண்டராக ஓராண்டு பணியாற்றினார்.
கடந்த 1982ம் ஆண்டு டிசம்பர் மாதம், இவர் ராணுவத்தின் பாம்பே சேப்பர்ஸ் படைப்பிரிவில் சேர்ந்தார். இவர், ராணுவத்தின் பல்வேறு பிரிவுகளில், பல பொறுப்புகளில் இருந்துள்ளார். தீவிரவாத ஒழிப்பு நடவடிக்கைகளிலும் இவர் ஈடுபட்டுள்ளார். ஜம்மு காஷ்மீரின் எல்லை கட்டுப்பாட்டுப் பகுதியில், ஆப்ரேஷன் பரக்கிரம் நடவடிக்கையின் போது, இவர் இன்ஜினியரிங் பிரிவுக்குத் தலைமை தாங்கினார். இங்கு காலாட்படைப்பிரிவுக்கு இவர் தலைமை தாங்கியுள்ளார். மேற்கு லடாக் மற்றும் வடகிழக்குப் பகுதியிலும் இவர் மவுண்டன் பிரிவுக்குத் தலைமை தாங்கியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723358
•••••••••••••••
(Visitor Counter : 98
பிரதமர் அலுவலகம்
புல்வாமா தியாகிகளுக்குப் பிரதமர் அஞ்சலி செலுத்தியுள்ளார்
புல்வாமா தியாகிகளுக்குப் பிரதமர் திரு நரேந்திர மோடி அஞ்சலி செலுத்தியுள்ளார்.
ட்விட்டரில் பிரதமர் கூறியிருப்பதாவது:
“புல்வாமாவில் இதே நாளில் நாம் இழந்த வீரம் செறிந்த நமது நாயகர்களை நினைவுகூர்கிறேன். அவர்களின் மகத்தான தியாகத்தை நாம் ஒருபோதும் மறக்கமாட்டோம். அவர்களின் துணிவு, வலுவான மேம்பட்ட இந்தியாவை கட்டமைக்க ஊக்கமளிக்கிறது.”
பிரதமர் அலுவலகம்
ஆந்திர மாநிலம் சித்தூரில் ஏற்பட்ட பேருந்து விபத்தில் உயிரிழந்தவர்களுக்கு பிரதமர் இரங்கல்; உயிரிழந்தவர்களின் குடும்பங்களுக்கு இழப்பீடு அறிவிப்பு
ஆந்திர மாநிலம் சித்தூரில் நிகழ்ந்த பேருந்து விபத்தில் ஏற்பட்ட உயிரிழப்பு குறித்து பிரதமர் திரு நரேந்திர மோடி ஆழ்ந்த இரங்கலைத் தெரவிவித்துள்ளார்.
விபத்தில் உயிரிழந்தவர்களின் குடும்பத்தினருக்கு பிரதமர் தேசிய நிவாரண நிதியிலிருந்து ரூ.2 லட்சம் வீதம் வழங்க பிரதமர் உத்தரவிட்டுள்ளார். காயமடைந்தவர்களுக்கு தலா ரூ.50,000 வீதம் வழங்கவும் அவர் ஒப்புதல் அளித்துள்ளார்.
இதுகுறித்து பிரதமர் அலுவலகம் வெளியிட்டுள்ள டுவிட்டர் பதிவு வருமாறு;
‘’ ஆந்திராவின் சித்தூரில் ஏற்பட்ட பேருந்து விபத்தில் ஏற்பட்ட உயிரிழப்பால் வேதனை அடைந்தேன். உயிரிழந்தவர்களின் குடும்பங்களுக்கு ஆழந்த இரங்கல்கள். காயமடைந்தவர்கள் விரைந்து குணமடைவார்கள் என நம்புகிறேன்.
உயிரழந்தவர்களின் குடும்பங்களுக்கு பிரதமர் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ.50,000-மும் வழங்கப்படும்’’
பிரதமர் அலுவலகம்
பெண்களுக்கு மரியாதை அளிக்கவும், அதிகாரம் அளிக்கவும் அரசு உறுதிபூண்டுள்ளது: பிரதமர்
பெண்களுக்கு மரியாதை அளிக்கவும், அதிகாரம் அளிக்கவும் மத்திய அரசு உறுதிபூண்டுள்ளதாக பிரதமர் திரு நரேந்திர மோடி கூறியுள்ளார்.
இந்திய அஞ்சலகம் தொடங்கியுள்ள மகளிர் சம்மான் சேமிப்பு சான்றிதழ் இதற்கு சிறந்த உதாரணம் என்று திரு மோடி தெரிவித்துள்ளார்.
மகளிர் சம்மான் சேமிப்பு சான்றிதழ்கள் 2023 குறித்த அரசிதழ் அறிவிக்கையை மத்திய நிதி அமைச்சகம் வெளியிட்டுள்ளது. 1.59 லட்சம் அஞ்சல் அலுவலகங்களில் உடனடியாக கிடைக்க ஏற்பாடு செய்யப்பட்டுள்ளது என்று தெரிவிக்கப்பட்டுள்ளது. இந்தத் திட்டம் மத்திய நிதி அமைச்சரின் பட்ஜெட் அறிவிப்பில் தெரிவிக்கப்பட்டது. விடுதலையின் அமிர்தப் பெருவிழாவையொட்டி, பெண் குழந்தைகள் உள்பட மகளிருக்கு அதிகாரமளித்தல் மற்றும் நிதிச் சேர்க்கையை நோக்கிய குறிப்பிடத்தக்க நடவடிக்கை என்று அதில் கூறப்பட்டுள்ளது.
இதற்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு:
"எங்கள் அரசு பெண்களுக்கு மரியாதை மற்றும் அதிகாரமளிக்க உறுதிபூண்டுள்ளது. "மகளிர் சம்மான் சேமிப்பு சான்றிதழ்" இதற்கு சிறந்த உதாரணம்.
மத்திய அமைச்சரவை
திறன்மிகு பணியாளர் தொடர்பான இந்தியா-ஜப்பான் ஒத்துழைப்பு உடன்படிக்கை: அமைச்சரவை ஒப்புதல்
“குறிப்பிட்ட திறன்மிகு பணியாளர்” தொடர்பான அமைப்பு முறையை உருவாக்குவதற்கான அடிப்படை கட்டமைப்பிற்கான இந்தியா- ஜப்பான் ஒத்துழைப்பு உடன்படிக்கையில் கையெழுத்திடுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
செவிலியர் பணி, கட்டிட தூய்மைப் பணி, சரக்கு கையாளும் தொழில், இயந்திரங்கள் உற்பத்தி, மின்னணு மற்றும் மின்சக்தி தகவல் தொடர்பான தொழில், கட்டுமானம், கப்பல் கட்டுதல், வாகன பராமரிப்பு, வான்வழிப்பயணம், விடுதி, விவசாயம், மீன்வளம், உணவு மற்றும் குளிர்பான உற்பத்தி, உணவு சேவை தொழில் உள்ளிட்ட 14 தொழில் துறைகளில், தகுதியுள்ள, திறன்மிகு இந்திய தொழிலாளர்கள், ஜப்பான் நாட்டில் பணிபுரிவதற்கு இந்த உடன்படிக்கை வழிவகுக்கும். ஜப்பானில் பணிபுரியப் போகும் இந்திய தொழிலாளர்களுக்கு, “குறிப்பிட்ட திறன்மிகு பணியாளர்” என்ற உறைவிட அந்தஸ்தை ஜப்பான் அரசு வழங்க உள்ளது.
இந்த ஒத்துழைப்பு உடன்படிக்கையின் கீழ் கூட்டு செயற்குழு ஒன்றும் அமைக்கப்பட உள்ளது. இந்தக் குழு, உடன்படிக்கையை நடைமுறைப்படுத்தும் பணியைக் கண்காணிக்கும். இந்தியாவிலிருந்து திறன்மிகு பணியாளர்களும், நிபுணர்களும் ஜப்பான் நாட்டிற்கு சென்று பணிபுரிய இந்த உடன்படிக்கை உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686463
பழங்குடியினர் நலத்துறை அமைச்சகம்
இ-நிர்வாக செயல்பாட்டுக்காக பழங்குடியினர் விவாகர அமைச்சகத்துக்கு ‘ஸ்காட்ச் சேலஞ்சர் விருது’: காணொலி காட்சி மூலம் பெறுகிறார் மத்திய அமைச்சர் திரு அர்ஜூன் முண்டா
இ-நிர்வாக செயல்பாட்டுக்காக பழங்குடியினர் விவாகர அமைச்சகத்துக்கு வழங்கப்பட்ட ‘ஸ்காச் சேலஞ்சர் விருதை’’ அத்துறையின் மத்திய அமைச்சர் திரு அர்ஜூன் முண்டா காணொலி காட்சி மூலம் நாளை பெறுகிறார்.
பழங்குடியினர் விவாகரத்துறை அமைச்சகம் மாற்றங்களுக்கான பல நடவடிக்கைகளை சமீபத்தில் மேற்கொண்டது. காகித பயன்பாட்டை குறைக்கும் வகையில், அலுவலகத்தின் அனைத்து பணிகளும், டிஜிட்டல் மயமாக்கப்பட்டன. கண்காணிப்பு நடவடிக்கைகள் தரவுகள் மூலம் மேற்கொள்ளப்பட்டன. மாநிலங்களுக்கு இடையேயான தகவல் தொடர்புகள் ஆன்லைன் மூலம் மேற்கொள்ளப்பட்டன. நிகழ் நேர தரவுகளை அவ்வப்போது புதுப்பிப்பதற்கான வசதிகள் செய்யப்பட்டன. பழங்குடியினர் தொடர்பான தகவல்கள், செயல்திறன் டேஷ்போர்டு, நிதி ஆயோக், நேரடி பண பரிமாற்ற திட்டம் போன்றவை எல்லாம் பொது தளத்தில் வெளிப்படையாக உள்ளன.
இது குறித்து திரு அர்ஜூன் முண்டா கூறுகையில், ‘‘ கொள்கை வகுத்தல் மற்றும் நடவடிக்கை தொடர்பான எங்கள் அணுகுமுறையில் வியக்கத்தக்க மாற்றம் ஏற்பட்டுள்ளது. ஆதாரங்களை அடிப்படையாகக் கொண்ட கொள்கை உருவாக்கத்தை நாங்கள் விரும்புகிறோம். இது யதார்த்தமானதாக இருக்கும் மற்றும் பழங்குடியினரின் பிரச்சினைகளை தீர்க்கும். மேலும், மாற்றங்களுக்காக, டிஜிட்டல் வழியை நாங்கள் பின்பற்றுகிறோம். இது வெளிப்படைத்தன்மையையும், விநியோக வேகத்தையும் உறுதி செய்கிறது’’ என்றார்.
பழங்குடியினர் அமைச்சகத்தின் கல்வி உதவித் தொகை நடவடிக்கைகள் முழுவதும் டிஜிட்டல் மயமாக்கப்பட்டுள்ளன. பயனாளிகளின் விவரங்கள், இணையதளத்தில் உள்ளது. 19 மாநிலங்கள் மற்றும் யூனியன் பிரதேசங்கள் இணைய சேவைகள் மூலம் தகவல்களை அனுப்புகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1688800
-----
(Visitor Counter : 100
வணிகம் மற்றும் தொழில்துறை அமைச்சகம்
தொலைநோக்கு பார்வை மற்றும் உறுதியின் காரணமாக வலுவான புது நிறுவன சூழலியல் இந்தியாவில் உருவாகியுள்ளது: திரு பியுஷ் கோயல்
தொலைநோக்கு பார்வை மற்றும் உறுதியின் காரணமாக வலுவான புது நிறுவன  சூழலியல் இந்தியாவில் உருவாகியுள்ளது என்று மத்திய வர்த்தகம் மற்றும் தொழில் துறை அமைச்சர் திரு பியுஷ் கோயல் இன்று கூறினார்.
முதலாவது ஷாங்காய் கூட்டுறவு அமைப்பின், புது நிறுவன மன்றத்தின் தொடக்க நிகழ்ச்சியில் பேசிய அவர், இளைஞர்கள் தான் நம் சொத்து, தற்போதைய பாதிப்புகளை தரக்கூடிய மற்றும் நிலையற்ற காலங்களில், துரிதமாகவும், ஒத்துப்போகும் தன்மையுடனும், திறமையுடனும் அவர்கள் செயலாற்றி உள்ளனர் என்றார்.
இந்த தீவிர பாதிப்பை எதிர்காலத்துக்கான மிகப்பெரிய வாய்ப்பாக மாற்றும் திறனை புது நிறுவனங்கள் வெளிப்படுத்தியிருப்பதாக திரு கோயல் கூறினார். இந்திய புது நிறுவனங்களை பாராட்டிய அவர், அதிக ஆற்றலையும், உற்சாகத்தையும் அவை வெளிப்படுத்தி, சரியான நேரத்தில், பல்வேறு விலை குறைந்த தீர்வுகளை வழங்கியாதாகக் கூறினார்.
"பல்வேறு கல்வி தொழில்நுட்ப செயலிகளின் மூலம் வளர்ச்சிக்கான நமது ஆர்வம் வெளிப்படுகிறது. பல லட்சக்கணக்கான இந்தியர்களுக்கு கொவிட் காலகட்டத்தில் இலவச கற்றலை இவை சாத்தியமாக்கின," என்று திரு கோயல் கூறினார்.
பல துறைகள் டிஜிட்டல் மயமாவதற்கு உதவும் பல்வேறு முக்கிய செயலிகளை நமது இளைஞர்கள் உருவாக்கியுள்ளனர் என்று கூறிய அமைச்சர், இதன் மூலம் பெருந்தொற்றை நம்பிக்கையோடு எதிர்கொண்டு, நாம் பொருளாதாரத்தை திறந்து விட்டு அதன் செயல்பாடுகளை விரிவுபடுத்திய போது வெற்றிகரமாக திகழ முடிந்தது என்றார்.
கொவிட் பெருந்தொற்றின் போது வேகமாகவும், மிகவும் நெகிழ்வுத் தன்மையுடனும் இந்தியாவின் இளம் நிறுவனங்கள் செயலாற்றின. தங்களது சிறந்த நடைமுறைகள், அறிவு ஆகியவற்றை அவர்கள் பகிர்ந்துக் கொண்டு, பெருநிறுவனங்கள் மற்றும் முதலீட்டாளர்களை ஈடுபடுத்தி, முதலீட்டை பயன்படுத்தி வழிகாட்டும் அமைப்புகளை உருவாக்கி, தீர்வுகளை வழங்கின என்று அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1667798
(Visitor Counter : 166
சிறப்பு சேவைகள் மற்றும் கட்டுரைகள்
ஜிஎஸ்டி மோசடி மூவர் கைது
மற்றுமொரு சரக்கு மற்றும் சேவை வரி  மோசடியை மத்திய ஜிஎஸ்டி மற்றும் கலால் துறை, சென்னை வடக்கு, கண்டறிந்துள்ளது. பொருள்கள் அல்லது சேவைகளை வழங்காமல் அல்லது பெறாமல், ஜிஎஸ்டி செலுத்தாமல் போலி ரசீதுகளின் மூலம் உள்ளீட்டுக் கடன் மோசடி செய்யப்பட்டிருப்பது தெரியவந்துள்ளது.
தன்னுடைய பல்வேறு விற்பனை மையங்களின் மூலம் ஆயத்த ஆடைகளை விற்கும் சென்னையை சேர்ந்த புகழ்மிக்கத் தொழில் நிறுவனம் ஒன்றின் மீது இது தொடர்பாக வழக்குப் பதிவு செய்யப்பட்டுள்ளது. இந்த நிறுவனத்தின் நிர்வாக இயக்குநரும், மோசடியில் ஈடுபட்டு ஒரு மாதத்துக்கு மேல் தலைமறைவாக இருந்த மேலும் இருவரும் தொடர் முயற்சிகளுக்குப் பிறகு மத்திய ஜிஎஸ்டி மற்றும் கலால் துறையிடம் பிடிபட்டுள்ளனர்.
ரூபாய் 150 கோடிக்கும் அதிகமான மதிப்புடைய ரசீதுகளின் மூலம் ரூபாய் 10 கோடி ஜிஎஸ்டி மோசடி செய்துள்ள இவர்கள் மூன்று பேரும், விரிவான விசாரணை, ஆய்வு, ஆதாரங்கள் மற்றும் வாக்குமூலங்களின் அடிப்படையில் கைது செய்யப்பட்டுள்ளனர். எழும்பூரில் உள்ள கூடுதல் மாநகரத் தலைமை நீதிபதி முன்பு ஆஜர்படுத்தப்பட்ட பின்னர், டிசம்பர் 22 வரை நீதிமன்ற காவலில் இவர்கள் சிறையில் அடைக்கப்பட்டனர்.
இந்த மோசடியின் மூளையாக விளங்கிய மேற்கண்ட நிறுவனத்தின் நிர்வாக இயக்குநர், மற்ற இருவருடன் இணைந்து போலி ரசீதுகளின் மூலம் அதிக அளவில் பலனடைந்து இருப்பது விசாரணையில் தெரியவந்துள்ளது. விநியோகம் செய்யப்படாத பொருள்களுக்காக வங்கிக் கணக்கு மூலம் பணம் செலுத்தப்பட்டு, போலி நிறுவனங்களின் வாயிலாக அந்தப் பணத்தைத் திரும்பப் பெற்றுள்ளது கண்டறியப்பட்டுள்ளது. கைதான நபர்கள் நான்கு போலி நிறுவனங்களை உருவாக்கி இருப்பதும், அவற்றின் மூலம் போலி ரசீதுகளை வழங்கியதும் தெரியவந்துள்ளது.
மேற்கண்ட தகவல்களை செய்திக்குறிப்பு ஒன்றில் திரு ரவீந்திரநாத், முதன்மை ஆணையர், சென்னை தெரிவித்துள்ளார்.
கலாசாரத்துறை அமைச்சகம்
ராஜா ரவி வர்மாவின் 172வது பிறந்த நாள் ஆண்டு விழா : தேசிய கலைக்கூடம் இணையம் வாயிலாக அஞ்சலி
ஒவியக் கலைஞர் ராஜா ரவி வர்மாவின் 172வது பிறந்த நாள் ஆண்டு விழாவையொட்டி தேசிய கலைக்கூடம் இணையம் வாயிலாக அஞ்சலி செலுத்துகிறது. இந்த இணைய அஞ்சலியில் அவரது கலைப்படைப்புகளின் முழு தொகுப்பையும் புது தில்லியில் உள்ள தேசிய கலைக்கூடம் சேகரித்து ஒலிபரப்புகிறது. மக்கள் இந்த இணைய தொகுப்பை http://www.ngmaindia.gov.in/virtual-tour-of-raja-ravi-varma.asp என்ற இணைய முகவரியில் காணலாம்
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கடன் மற்றும் வட்டித் தொகையை எளிதாக அறிந்து கொள்ள பைசா – இணையப்பக்கம் தொடங்கப்பட்டுள்ளது
தீன்தயாள் அந்த்யோதயா யோஜனா – தேசிய நகர்ப்புற வாழ்வாதார இயக்கத்தின்  கீழ் பயனாளிகளுக்கு வங்கிக்கடன்கள் மீதான வட்டித்தொகை பற்றிய விவரங்களை மத்தியப்படுத்தப்பட்ட மின்னணு முறையில் தெரிந்துகொள்வதற்காக பைசா எனப்படும் கடன் மற்றும் வட்டித் தொகையை எளிதாக அறிந்துகொள்ளும் இணையப்பக்கம் இன்று  புதுதில்லியில் தொடங்கிவைக்கப்பட்டது. இந்தத் திட்டத்தை செயல்படுத்தும் வங்கியான அலகாபாத் வங்கி இந்த இணையப்பக்கத்தை வடிவமைத்து உருவாக்கி உள்ளது. “வழங்கும் சேவைகளில் அதிகமான வெளிப்படைத்தன்மையையும், திறனையும் உறுதி செய்யும் வகையில் பயனாளிகளுடன் அரசு நேரடியாகத் தொடர்புகொள்ளும் நடவடிக்கையின் மற்றொரு முயற்சிதான் பைசா” என்று இணையப்பக்கத்தைத் தொடங்கி வைத்துப் பேசிய மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு. துர்கா சங்கர் மிஸ்ரா தெரிவித்தார்.
இந்த ஆண்டு இறுதிக்குள் அனைத்து 35 மாநிலங்களிலும்/ யூனியன் பிரதேசங்களிலும் மற்றும் அனைத்துப் பட்டியலிடப்பட்ட வணிக வங்கிகளிலும் மண்டல ஊரக வங்கி  களிலும் கூட்டுறவு வங்கிகளிலும் பைசா இணையப்பக்கம் பயன்பாட்டுக்கு வரும்
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றிலிருந்து 16 லட்சம் பேர் குணமடைந்தனர், குணமடையும் விகிதம் 70 சதத்தை நெருங்குகிறது
இறப்பு விகிதம் தொடர்ந்து குறைந்து, இரண்டு சதவீதமாகியுள்ளது
ஒருங்கிணைந்த கவனிப்பு முறையின் அடிப்படையில், பரவலைத் தடுக்கும் சிறப்பான உத்தி, தீவிரமான மற்றும் ஒருங்கிணைந்த பரிசோதனை, அவசர சிகிச்சை தேவைப்படும் நோயாளிகளுக்கு தரமான மருத்துவ சிகிச்சை அளித்தல் ஆகியவற்றின் விளைவாக கொவிட்-19 தொற்றிலிருந்து குணமடைவோர் விகிதம் கணிசமாக அதிகரித்து இன்று 70 விழுக்காட்டை நெருங்கியுள்ளது.
நோயாளிகள் குணமடைந்து மருத்துவமனையிலிருந்து வீடு திரும்புவது அதிகரித்திருப்பது, குறைவான தொற்றுள்ளவர்கள் வீடுகளில் தனிமைப்படுத்தப்பட்டிருப்பது ஆகியவற்றின் காரணமாக குணமடைந்தோரின் மொத்த எண்ணிக்கை 15,83,489-ஐ எட்டியுள்ளது. கடந்த 24 மணி நேரத்தில் மட்டும் 47,746 கொவிட்-19 நோயாளிகள் குணமடைந்து வீடு திரும்பியுள்ளனர்.
மருத்துவ சிகிச்சை தேவைப்படுவோரின் எண்ணிக்கை 6,39,929 மட்டுமே. இது, கொவிட்-19 தொற்று உறுதிப்படுத்தப்பட்டுள்ளவர்களில் 28.21 விழுக்காடுதான். இவர்கள், தீவிர மருத்துவக் கண்காணிப்பில் வைக்கப்பட்டுள்ளனர்.
குணமடைந்தோர் விகிதம் தொடர்ந்து சீராக அதிகரித்து வருவதால், கொவிட்-19 நோயாளிகளைவிட, 9.5 லட்சம் பேர் அதிகமாக குணமடைந்துள்ளனர்.
கொவிட்-19 தொற்றால் இறப்பவர்களின் விகிதமும் உலக சராசரியைவிட இந்தியாவில் குறைவாக இருக்கிறது. இன்று இந்த இறப்பு விகிதம் இரண்டு விழுக்காடாகும்.
----
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 107.70 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,729 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.23 சதவீதம்.
கடந்த 24 மணி நேரத்தில் 12,165 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,24,959 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.43 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,48,922
வாராந்திர பாதிப்பு விகிதம் 1.25 கடந்த 42 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.90 ஆகும். கடந்த 32 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 61.30 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767862
(Visitor Counter : 128
பாதுகாப்பு அமைச்சகம்
என்சிசி பயிற்சிக்கான மொபைல் செயலியை பாதுகாப்பு அமைச்சர் திரு ராஜ்நாத் சிங் தொடங்கி வைத்தார்
பாதுகாப்பு அமைச்சர் திரு ராஜ்நாத் சிங் இன்று புதுதில்லியில் தேசிய மாணவர் படை தலைமை இயக்குனரின் மொபைல் பயிற்சி செயலியை தொடங்கி வைத்தார். இந்தச் செயலியானது நாடு முழுவதும் உள்ள தேசிய மாணவர் படையினருக்கு ஆன்லைனில் பயிற்சி அளிப்பதற்கு உதவியாக இருக்கும்.
காணொலிக் கருத்தரங்கு மூலம் நடைபெற்ற இந்தச் செயலியின் தொடக்க நிகழ்ச்சியில் பாதுகாப்பு அமைச்சர் தேசிய மாணவர் படையினருடன் கலந்துரையாடினார். அவர்களுக்கு தனது வாழ்த்துகளைத் தெரிவித்த அமைச்சர் வாழ்க்கையின் அனைத்துத் தளங்களிலும் சிறந்து விளங்க வேண்டும் என்று அவர்களை ஊக்கப்படுத்தினார்.
தேசிய மாணவர் படையினரிடம் உரையாற்றிய பாதுகாப்பு அமைச்சர் இந்தச் செயலியானது டிஜிட்டல் மூலமான கற்றலுக்கு அவர்களுக்கு உதவியாக இருக்கும் என்றும் கோவிட்-19 காரணமாக நேரடி தொடர்புகள் கட்டுப்படுத்தப்பட்டுள்ள சூழலில் சிரமங்களை மீறி பயிற்சி பெற உதவும் என்றும் குறிப்பிட்டார். மனஉறுதி மற்றும் தன்னம்பிக்கையுடன் ஒருவர் முயற்சி செய்யும் போது அவரால் அனைத்துத் தடைகளையும் தகர்த்து வெற்றி பெற முடியும் என்று அவர் மேலும் குறிப்பிட்டார். பெருந்தொற்று பரவலுக்கு எதிராக பல்வேறு நடவடிக்கைகளில் ஈடுபட்டு கொரோனாவை எதிர்த்துப் போராடிய முன்னணி படையினருக்கு உதவியாக இருந்த ஒரு லட்சத்திற்கும் அதிகமான தேசிய மாணவர் படையினரின் பங்களிப்பை திரு ராஜ்நாத் சிங் பாராட்டினார். என்சிசி-யானது ஒருமைப்பாடு, ஒழுக்கம் மற்றும் சேவை ஆகிய மதிப்பீடுகளை கற்றுத் தருகிறது என்று குறிப்பிட்ட அமைச்சர் பல என்சிசி படைவீரர்கள், பிரதமர் திரு நரேந்திர மோடி, ஏர்மார்ஷல் அர்ஜன்சிங், விளையாட்டு வீரர் அஞ்சலி பகவத், முன்னாள் வெளியுறவு அமைச்சர் சுஷ்மா சுவராஜ் மற்றும் முன்னாள் பாதுகாப்பு அமைச்சர் மனோகர் பரிக்கர் போன்றோர் புகழ்பெற்ற ஆளுமைகளாக வெளிப்பட்டுள்ளனர் எனக் குறிப்பிட்டார். அதுமட்டுமல்லாமல் பாதுகாப்பு அமைச்சரே என்சிசி படைவீரராக இருந்தவரே ஆவார்.
டிஜி என்சிசி மொபைல் பயிற்சி செயலியானது ஒற்றை பிளாட்ஃபாரத்தில் என்சிசி படைவீரர்களுக்கு ஒட்டுமொத்த பயிற்சி உபகரணங்களை  வழங்கும் நோக்கத்தில் அறிமுகப்படுத்தப்பட்டு உள்ளது.
------
(